Intézményi beszámoló a Damjanich János Szakképző Iskola, Gimnázium és Kollégium 2011/2012-es tanév munkájáról
A Damjanich János Általános Iskola, Gimnázium, Szakképző iskola és Kollégium előző évi intézményi beszámolóját a képviselő testület 2011. június 29-én fogadta el, azóta az intézmény két önálló intézménnyé alakult át, a beszámolóban a középfokú oktatási intézményben folyó oktató-nevelő munka 2011/2012-es tanévre vonatkozó eredményeit jelennek meg.
Az intézményben, az előző tanév végén került elfogadásra új intézményirányítási program, mely Martfű Város Önkormányzatának szakképzést erősítő törekvéseivel összhangban van. Az elmúlt tanév ennek a törekvésnek a jegyében telt el.

A Damjanich János Szakképző Iskola, Gimnázium és Kollégium működését az alábbi alapjogszabályok alapján végzi:
1992. évi XXXIII. Törvény
A Közalkalmazottak Jogállásáról (Kjt.)

1993. évi LXXIX. Törvény
A Közoktatásról

1992. évi XXII. Törvény
A Munka Törvénykönyve

1997. évi XXXI. Törvény
A Gyermekvédelemről.

Intézményünk középfokú oktatási intézményként működik, oktatási nevelési tevékenységét tekintve az előző tanévben is többféle iskolatípusban végzett feladatokat: meghatározó volt a szakközépiskolai és szakiskolai oktatás, de kisebbségben jelen volt a gimnáziumi képzés is a nyelvi előkészítő osztállyal a 13. évfolyamon, illetve a dolgozók gimnáziumának ifjúsági tagozata, közismertebb nevén az intenzív gimnáziumi képzés is, és természetesen a kollégiumi nevelés.

Az osztályok megoszlása a 2011/ 2012-es tanévben iskolatípusonként
	évfolyamok
	gimnázium
	szakközépiskola
	szakiskola
	10. évfolyamra épülő szakképzés
	érettségire épülő szakképzés

	9.
	
	1 osztály
	2 osztály
	
	

	10.
	
	2 osztály
	2 osztály
	
	

	11.
	
	2 osztály
	
	1 osztály
	

	12.
	1 osztály
	2 osztály
	
	1 osztály
	

	13.
	1 osztály
	
	
	1 osztály
	1 osztály


Az intézményben 2 kollégiumi csoport működik.
A tervezett osztályok megoszlása a 2012/ 2013-as tanévben iskolatípusonként

	évfolyamok
	gimnázium
	szakközépiskola
	szakiskola
	10. évfolyamra épülő szakképzés
	Szakképzést előkészítő évfolyam

	9.
	
	1 osztály
	2 osztály
	
	1 osztály

	10.
	
	1 osztály
	1 osztály
	
	

	11.
	1 osztály
	2 osztály
	
	2 osztály
	

	12.
	
	2 osztály
	
	1 osztály
	

	13.
	
	
	
	
	


Az intézményben 2 kollégiumi csoport működik.

Az intézmény tárgyi és személyi feltételei
A tárgyi feltételekről
A középiskola épületegyüttesének központjában az 1974-ben épült főépület áll, melyet a felvonulási épületnek használt régi kollégiumi szárnyak fognak közre, funkciójukat tekintve kollégiumként és tanműhelyként. Az iskolaépület felújításra, korszerűsítésre szorul, sajnos sem a fűtése, sem a nyílászárói nem felelnek meg a kor követelményeinek.
Az oktatás a főépület és a kollégium tantermeiben zajlik, 10 nagyobb osztály befogadására is képes tanterem található itt. A baloldali szárnyban található kisebb tantermek korábban kollégiumi szobaként funkcionáltak, most idegen nyelv oktatására, illetve a szakmai elmélet oktatására hasznosítottak, /8 tanterem/. Szintén a baloldali szárnyban találhatók a szakmai gyakorlat oktatására alkalmas helyiségek: a taniroda, szakmai- és közismereti informatika termek, pénztárgép-kabinet, illetve a könnyűipari tanműhely. A szakmai oktatás szaktantermei közül állagát tekintve a taniroda és a pénztárgépterem, illetve a bőrdíszműves kabinet megfelelő, felszereltsége jó, az informatika és szakmai jellegű számítógépet igénylő szaktantermeink állaga jó, a számítógépek azonban nem megfelelő gyorsaságúak, fejlesztést igényelnek. Sajnos az iskolaépület balszárnyának tetőzete, szigetelése nem megfelelő, ebben a tanévben a májusi esőzések alkalmával 5 helyiséget ért kár /szakmai tanári szoba, gyakorlati oktatásvezető irodája és 3 tanterem. A károk kijavítása a nyári karbantartás ideje alatt elengedhetetlen.
A kollégium épülete, a jobbszárny szintén régi felvonulási épület, az elmúlt években apróbb javítások történtek, 1-1 szoba padozata került cserélésre. Ebben a szárnyban található még 2 nagyobb osztály befogadására alkalmas termünk, melyek közül az egyik alaposabb felújítást igényel.
A 2011/2012-es tanév indításakor belső átrendeződés is történt, a gazdasági iroda, mely ez előtt a jobboldali szárnyban volt, áthelyezésre került a 2. emeletre a titkárság, igazgatóság mellé, így praktikusabbá, gyorsabbá vált az ügyintézés. A gazdasági iroda helyén szűkös viszonyok között ugyan, de kialakításra került egy informatika tanterem, melynek gépparkját az általános iskolától vettünk át használatra, illetve a kollégiumi internet szoba számítógépei kerültek ebbe a terembe, melyet többfunkciósan tanteremnek és kollégiumi internet szobának is használ a diákság.

Az ANTSZ visszatérő határozataiban hiányosságként jelölte meg a tantermek padozatának nem megfelelő állapotát. Az elmúlt nyáron megkezdődött az elkopott, összeszáradt parketták felújítása (két tanterem), és ezt a munkát a jövőben az anyagi források biztosította ütemben folytatni kell.

Az elmúlt nyáron a 2. emeleti helyiségek festése történt meg. A vizes helyiségek tisztasági meszelése természetesen most is megtörténik, hiszen ez szükséges és kötelező évente legalább egyszer. A nyári felújítások alkalmával 3 tanterem festése és az iskola főépületének lépcsőházi felújítása lenne az elsődleges, amennyiben az önkormányzati fejlesztési terve alkalmat, lehetőséget teremt rá. Elengedhetetlen a beázásból adódó károk, hibák javítása a tanműhelyi szárnyban.

Az iskola kertje – köszönhetően a közmunkaprogramból kiközvetített segítőknek és az iskola karbantartóinak – ismét a régi szépségében, rendezettségében, gondozottságában tündököl, a sportpályák állapota, felszereléseinek minősége is megfelelő.

A tárgyi feltételek, helyiségek kialakítása, funkcionális működtetése terén a legösszetettebb és legköltségesebb feladat a cipős tanműhely kialakítása. Ez a folyamat már tanév elején megkezdődött a tervezéssel, a szakaszos megvalósítás 2012 januárjában történt meg és mind a mai napig tart. A cipőgyártáshoz szükséges gépeket, kézi szerszámokat kell a 2012/2013-as tanév kezdéséhez olyan állapotba hozni, beszerezni, mely lehetővé teszi a szakképzés szeptemberi beindítását. A régi gépek javítása, üzembe helyezése várt és váratlan problémákat is előidéz: a bőrdíszműves és cipős tanműhelyrészek együttes működtetése szükségessé teszik egy újabb elszívó berendezés beállítását, illetve a nagyobb kapacitású kompresszor elhelyezésének épületen kívüli megoldását. A következő tanévtől 1 évfolyamon, 2 szakmai csoportban tervezzük a cipős képzés indítását, melyhez középtávon szakmai kabinetek kialakítása lesz elengedhetetlen a tervezési folyamatok lebonyolításához.
A 2011-es naptári évben volt utoljára lehetősége a szakképzéssel foglalkozó intézményeknek szakképzési hozzájárulást elfogadni gazdasági szervezetektől, a 2012-es évtől ez már központi elosztás alapján történik. A 2011. évi hozzájárulásokat a cipős tanműhely kialakítására, a szakáruismeret tanterem eszközállományának fejlesztésére, az informatikai eszközök bővítésére fordította az iskola.

Személyi feltételek alakulása
A 2010-2011-es tanév zárásával a város összevont általános- és középiskolája Martfű Város Önkormányzatának határozatával ismét két intézménnyé vált, ennek megfelelően kellett a személyi állományt is „szétválasztani” a két intézmény között. Nem volt könnyű feladat, hiszen több pedagógus mindkét intézményben látott el feladatokat, illetve 2011 júniusában – mint minden tanévben – még nem volt 100%-osan látható a középiskola beiskolázása. A „szétváláskor a középiskola személyi állománya 44 fő volt, mely 1 pedagógus személyével növekedett az általános iskola létszámából ellátva a két iskola ellátandó feladatait. A személyi állományban 34 pedagógus állományú és 10 pedagógiai munkát közvetve, vagy közvetlenül segítő technikai személyzetből áll.

A pedagógus állomány összetételét tekintve 10 szakmai tanárból, illetve szakoktatóból és 24 közismeretei szaktanárból áll.

A pedagógusok megoszlása végzettség szerint:

	Egyetem
	Főiskola
	Középfokú végzettség

	19
	13
	2


Az intézmény pedagógiai, oktatási feladatait a különböző területen dolgozó pedagógusaival látja el.

Az előző tanévben 17 osztályban kellett oktatási feladatokat ellátni, melyet a nevelőtestület tervezett túlórák nélkül nem tudta ellátni, azzal a tényszerű kiegészítéssel, hogy a szigorúan kötelező közoktatási törvény által előírt órákat, foglalkoztatásokat tervezett és tartott volna az intézmény, a felzárkóztatásra, korrepetálásra nagy szükség lenne.

Az oktató-nevelő munkát a törzsállományon kívül 3 megbízási szerződéses jogviszonyban alkalmazott kolléga és 5 fő személyi állományba nem tartozó, vállalkozási formában dolgozó kolléga látta el. 2 fontos tény támasztja alá az állományba nem tartozók alkalmazását: az intézmény szakmai profilja, illetve a változó osztályszámok a különböző képzésekben /nem minden esetben adatik meg 1 szakemberhez kapcsolható egész státusznyi tanóra/, illetve a speciális feladatok, melyekhez nem rendelkezik az intézmény képzett szakemberrel, a feladat ellátása azonban kötelező-ilyen feladat az SNI-s és BTMN-es tanulók fejlesztése.
A csökkenő gyereklétszám a dolgozói létszám csökkenését valószínűsíti, de tudni kell, hogy jelenleg még igen nagy a leterheltsége a kollégáknak, kiemelkedően a középiskola szakmai munkaközösségének. Az oktató-nevelő munka mellett egyre nő az adminisztráció, valamint a szabadidős programok szervezése, lebonyolítása is kötelezően ellátandó feladat, ami növeli a leterhelést.

A nevelőtestületből 3 fő kollégiumi nevelői feladatokat lát el, 10 fő szakmai gyakorlati – és elméleti oktatásban dolgozik, 21 fő pedig a közismereti oktatás terén lát el feladatokat. 2 prémiuméves programban résztvevő kolléga tartozik a tantestületbe. 1 fő a 2012/2013-as tanévtől dolgozik ismét, GYES-ről tér vissza.
A tanév során az általános iskolával együttműködve, az önkormányzat segítségével működött a munkaerő-gazdálkodási rendszer, mely lehetővé tette mindkét intézmény számára a szakszerű oktatást.
Az intézményben dolgozó pedagógusok, illetve pedagógiai munkát segítők lelkiismeretesen, szakmájukhoz értőn végzik munkájukat, nagyon sokat tesznek azért, hogy a kamasz, „sok problémával” iskolába érkező diáknak ne csak ismereteket, tananyagbeli tudást, hanem emberi értékeket is adjanak. Szükséges ez többek között mindazért, mert egyre nehezebb anyagi körülmények között élő diákok járnak a középiskolába.

Az intézmény személyi állományának munkájában nagy segítséget jelentett a közcélú munkaprogramban résztvevők munkája, ebben a tanévben 3 szakaszban nyújtottak segítséget az iskolának a közcélú munkaprogram dolgozói az alábbi területeken: takarítás, karbantartás, kertészet, portaszolgálat, irodai kisegítés. A téli tavaszi időszak volt nagyon nehéz, amikor egyetlen közcélú programban résztvevő segítőnk volt csak.
A tanulók közössége

(2011. október 1-jei adatok)

	Ssz
	osztály
	 
	 
	 

	1.
	11.E intenzív nappali tagozat-gimnázium
	19
	 
	 

	2.
	13.A Nyelvi előkészítő-gimnázium
	16
	 
	 

	
	
	35
	
	

	
	
	inf
	ker

	3.
	9.A inf/ker -szakközépiskola
	37
	12
	25

	4.
	10.A inf/ker szakközépiskola
	24
	14
	10

	5.
	10.B ker - szakközépiskola
	22
	 
	22

	6.
	11.A Inf/ker - szakközépiskola
	30
	20
	10

	7.
	11.B ker - szakközépiskola
	23
	 
	23

	8.
	12.B inf/ker - szakközépiskola
	24
	12
	12

	9.
	12.C ker. - szakközépiskola
	25
	 
	25

	
	
	185
	58
	127

	
	kö
	ker

	10.
	9.B ker duál - szakiskola
	27
	 
	27

	11.
	9.C könnyűipar - szakiskola
	23
	23
	 

	12.
	10.C ker - szakiskola
	21
	 
	21

	13.
	10.D kö/ker - szakiskola
	21
	11
	10

	14.
	1/11.D kö/ker - szakiskola
	37
	6
	31

	15.
	2/12.kö/ker- szakiskola
	30
	6
	24

	16.
	3/13. könnyűipar - szakiskola
	8
	8
	 

	17.
	1/13. kereskedelmi ügyintéző
	15
	 
	15

	
	Szakiskola és szakképző össz
	182
	54
	128

	
	Mindösszesen
	402
	112
	255


A 2011/2012-es tanévben 17 osztály folytatott tanulmányokat a középiskolában. A 17 osztály, amint a beszámoló is mutatja 5-féle iskolatípusban, 3-éle szakmában végzett tanulmányokat.

A gimnáziumi képzésben 2 osztály vett részt, mindkét osztály szervezési elve eltér a hagyományos gimnáziumi keretektől. Ebben a tanévben végez a vélhetően utolsó nyelvi előkészítős gimnáziumi osztály, 16 fővel 13. évfolyamon.

Mind országosan, mind regionálisan az a tapasztalat, hogy hosszú képzési idő nem teszi népszerűvé ezt a gimnáziumi képzési formát.

A régióban lévő gimnáziumi képzések is alternatívaként vannak jelen, ezért és a tanulólétszám csökkenése miatt is tapasztalható volt a csekély érdeklődés. Mindezek ellenére szép érettségi eredménnyel fejezik be a tanulmányaikat a 13. A osztály tanulói.

A gimnáziumi képzés keretein belül működik a dolgozók gimnáziumában nappali működési rend szerinti, úgynevezett intenzív nappali tagozat, amelybe a 10. évfolyam sikeres elvégzése után, vagy a szakiskolát végzett fiatalok léphetnek be. Ennek a tagozatnak, osztálynak egyre inkább van és lesz a 3 éves szakmunkásképzés általános bevezetése után jövője. Az új nemzeti köznevelési törvény is szorgalmazza a szakképzésre épülő érettségit adó képzéseket. Ezen a tagozaton egy osztály végez érettségivel. Ezt a képzést a közeljövőben is meg kell tartani, hiszen a szakképző intézmény tudja milyen tudáselemekkel rendelkezik a szakiskolai végzettségű tanulója, és mit kell tenni annak érdekében, hogy érettségi bizonyítványa legyen.

A szakközépiskolai tagozaton az elmúlt tanévben 7 osztály tanult kereskedelmi marketing szakmacsoportban. A tanulók összetétele, szociális háttere, családi helyzetük igen különböző. A tagozaton tanulókban azonban közös, hogy az érettségi megszerzése a cél számukra, illetve az érettségire épülő szakképzésbe való bekapcsolódás. Nagyon kevesen tanulnak tovább egyetemen, illetve főiskolán.

A szakközépiskolára épülő OKJ-s képzés egy osztályba, a kereskedelmi ügyintéző szakmában volt jelen ebben a tanévben az iskolai képzésben 17 fővel. Sajnos ez a szakma is nem támogatott szakma lett az RFKB döntése alapján, így a képzésben részvevők létszámát is korlátozza a Regionális Fejlesztési és Képzési Bizottság.

A szakiskolai képzésben mindösszesen hat osztály vett részt a 2011/2012-es tanévben, két szakmacsoportban tanulva: a kereskedelmi szakmacsoportban, illetve a könnyűipari szakmacsoportban.

A képzési struktúra ezen a tagozaton a legváltozatosabb. 9. évfolyamon egy osztály a „régi” négyéves képzésben (2 év közismereti képzés és szakmai alapozás + 2 év szakmatanulás) vesz részt a könnyűipar területén, 23 fő. Ez az osztály az első, aki az önkormányzati szakképzési koncepcióval párhuzamosan a cipőipar felé irányítható.

Ebben az osztályban az első félévben eredményes 13 fő önkormányzati ösztöndíjban részesül, ezzel is ösztönözve a cipész szakma tanulását. Ennek az osztálynak a tanulói a következő tanévben a cipőgyártás alapjait sajátítják el az iskolai tanműhelyben, majd a külső gyakorlóhelyre a Lorenz Shoe Group Kft-hez kerülnek 10. és 11. évfolyamon.

Ugyanúgy a 9. évfolyamon élelmiszer- és vegyi áru eladó szakiskolai képzésünk is indult a 2011/2012-es tanévben, de 3 éves, duális képzésben. Ezek a tanulók jelenleg az iskola kabinetjeiben vesznek részt a gyakorlati foglalkozásokon, a 2012/2013-as tanévtől külső gyakorlóhelyre kerülnek, tanulószerződéses jogviszonyt létesítenek. Ezen a területen is korlátozással él az RFKB és meghatározza a tanulók létszámát, ezért ebben az osztályban is kötött az osztálylétszám. A jelenlegi tanulóink többsége rendelkezik tanulószerződéssel.

A 9. szakiskolai évfolyam mutatja meg leginkább a tanulók tanulmányi és szociális problémáit. Az iskolaváltás minden esetben nehézségeket okoz, ha ez kollégiumi elhelyezéssel vagy bejárással párosul még inkább nehézségekkel kell megküzdeni mind a tanulóknak, mind a szülőnek és a tanító pedagógusoknak is. A szakiskolában tanuló diákjaink között a többség hátrányos helyzetű, vagy halmozottan hátrányos helyzetű.

A legfőbb gondok a 9. szakiskolai évfolyamon a tanulásban való motiválatlanság – nem tanulás, durvaság, trágár beszéd, magatartási problémák és a hiányzás.

A leghatékonyabb módszer a problémák kezelésére a szülőkkel való hatékony együttműködés, erre tettünk nagyon intenzív lépéseket a 2011/2012-es tanévben.

Minden osztályfőnök kiterjedt levelezést folytat a törvényi előírásoknak megfelelően a hiányzások visszaszorítása érdekében. Sajnos a szülőket leginkább a levelek és telefonhívások inspirálják az iskolával való kapcsolattartásra, az iskolától való távolság, elfoglaltság, de leginkább a szociális helyzet határozza meg, hogy mennyire együttműködők. A 9. évfolyamra járó diákok többsége tanköteles korú, de nem mindegyiknek sikeres az iskolaválasztása. Az idei tanévben is van három olyan 9. évfolyamos tanulónk, akik egyáltalán nem jártak iskolába, a családsegítő szolgálatokkal való nagyon jó együttműködésünk sem vezetett eredményre.

A szakiskola 10. évfolyamán szintén 2 osztály tanul az említett két szakmacsoportban. Mivel ezen az évfolyamon a 2+2 évfolyamos képzési struktúra érvényesül, és a szakképzésbe való belépés függ a tanulmányi eredménytől ezen az évfolyamon, sokkal kevesebb tanulmányi, magatartási és hiányzási probléma van, mint a belépő osztályoknál.

A szakiskola 11. évfolyamán, az 1/11. osztályban, a szakképzés első évfolyamán egy vegyes összetételű osztály tanul (élelmiszer- és vegyi áru eladó és bőrdíszműves képzés).

A már említett RFKB döntés következménye, hogy a 2010/2011-es tanévben még két osztály keretében tanuló diákok most egy osztályközösséget alkotnak. Ez összetett feladat mind az osztályfőnöknek, mind a szaktanároknak. A közösség formálásban további nehézséget okoz az, hogy a tanulók egyik része a tanítási hét nagyobbik részében, 3 napot külsős képzőhelyen tanul, addig az osztály másik része az iskolai tanműhelyben tanul.

A tanulmányaikat záró szakiskolások képzése sem egy évfolyamon és egy szakmai program alapján zajlik a bőrdíszműves szakmában. Az egyik programon belül 2 év szakképzés után tesznek szakmai vizsgát a tanulók, míg a másik (2009-ben kiadott) program szerint 3 év szakképzés után 13. évfolyamon tesznek vizsgát a tanulóink.

Ugyanebben az évfolyamban a 12.-es élelmiszer- és vegyi áru eladó képzés 2 év szakképzés után lesz vizsgaköteles.

A Damjanich János Szakképző Iskola, Gimnázium és Kollégium képzési szerkezete, struktúrája és képzési programjai igen összetettek az évfolyamonkénti tanulólétszám, osztályszerkezet is változatos.

A tanulóközösségek mérései

Iskolatípusonként és évfolyamonként változhatnak a tanulókat érintő mérések. A tanulmányok folyamán minden tanuló részt vesz a kompetenciaméréseken 4., 6., 8., 10. évfolyamon. Iskolánk tanulói is részt vesznek ebben. A kompetenciamérés eredményei, elemzése a 2. számú mellékletben található.

A középiskolás tanulókat csupán a szakiskolai tagozaton érinti külső mérés a tanulói jogviszony alatt. A szakképzésben résztvevő tanulóink az Iparkamara által szervezett szintvizsgán vesznek részt, melynek sikeres teljesítésével léphetnek tovább a tanulmányaikban – a szintvizsga a képzési idő felénél van.

A középiskolai tanulmányok végén érettségi vagy szakmai vizsgákat tesznek a tanulók.

A 2011/2012-es tanévben 4 osztály tesz érettségi vizsgát 101 fővel, 3 osztály pedig szakmai vizsgát tesz 58 fővel.

A beszámoló készítésekor még csupán az írásbeli vizsgarészek zajlottak le, a szóbeli vizsgára június második felében kerül sor.
A középiskola és a kollégium szakmai munkája
2011 augusztusától ismét önállóan, csupán középfokú oktatási feladatok ellátását oldja meg a Damjanich János Szakképző Iskola, Gimnázium és Kollégium. Az országos oktatáspolitika változása miatt, közvetlenül az új tanév indítása előtt kellett döntéseket hozni és tervezni. A szakiskolai képzés kísérleti alakulása az előző tanév végén kezdődött, azonban csak 2011 augusztusában jelent meg a duális, 3 éves szakiskolai program közismereti tanterveinek ajánlása. A martfűi középiskola is úttörő szerepet vállalt, a duális keretek között induló képzésekbe elsőként kapcsolódott be. Ez azonban csak néhány szakmában volt biztosított, így a helyi iskola az élelmiszer-vegyi áru eladó szakmában indíthatott először 3 éves szakképzést, ez számos új feladatot rótt az intézményre. Mind diák, mind pedagógus számára újszerű és tapasztalatok nélküli ez a képzés. Legmarkánsabb változás abban áll, hogy a 9. évfolyamos „kisdiákra” a szakképzési törvény elemei is vonatkoznak. Szigorúbban kell eljárni a hiányzásoknál, az iskola keretein belül kell szakmai gyakorlati képzést magasabb óraszámban megoldani, az első évfolyam végén már összefüggő nyári gyakorlatot kell biztosítani, szintén az iskola keretein belül. Ennek megszervezése fejeződött be az előző hetekben, a diákjaink július közepéig gyakorlaton vesznek részt az intézmény kabinetjeiben. Gazdasági, pénzügyi feladatokat is jelent az iskolai szakmai gyakorlat, a szakképzési törvény szerint a nyári üzemi gyakorlatra tanulóbért, díjazást kell fizetni, ez az intézmény költségvetésében tervezett.

Ennek a képzési struktúrának a változása jelenleg is folyamatban van. Most van elfogadás alatt az új Országos Képzési Jegyzék /OKJ/, illetve az ehhez szorosan kapcsolódó Szakmai Vizsgakövetelmények /SZVK/. Pontos információk még nincsenek, de mindhárom, a középiskola által oktatott szakmában változások történnek, melyek további feladatokat rónak az intézményre.
· Az élelmiszer- és vegyi áru eladó szakma csak rész szakképesítés lesz, bővülni fog a tananyag, és ez a képzés terének, eszközállományának bővítését is szükségszerűvé teszi.

· A cipészképzés hosszú szervező és érvelő munkának köszönhetően továbbra is marad az iskolarendszerű képzésben, de összetett szakmaként: cipész, cipőkészítő, cipőjavító. Ez a szakma az iskolában korábban oktatott 2 szakmát is magában foglalja: a cipőgyártót és cipőfelsőrész-készítőt. Ezekkel a feltételekkel a szakmában tanuló diákokat több részterületen kell foglalkoztatni mind a tanműhelyben, mind a 2. szakképzési évfolyamtól a külső képzőhelyeken is, mely azzal jár, hogy leszűkül a külső képzőhelyek köre, hiszen csak 1-2 nagyobb üzem foglalkozik mindegyik részterülettel.
· A bőrdíszműves szakmát is tananyagelemekkel tervezik bővíteni, a népi bőrdíszművességgel és a kesztyűgyártással, ami természetesen további feladatokat, és a feladatokhoz szükségszerűen rendelendő költségeket jelenhet.

A tényleges oktatáson, tanításon kívül kiemelt feladatának érzi az intézmény a nevelést is, az egész tantestület arra törekszik, hogy az ismeretek átadásán túl minél több élményhez, értékhez juttassa a tanítványait.
A tantestület önmagával szemben állított igényességéből adódóan, illetve kényszer hatására /kevés a szakmai tankönyv/ egyre általánosabban használja a digitális eszközöket, motiválja a diákjait is ezek használatára. A pedagógusok többsége igyekszik az IKT módszereket elsajátítani, fejleszteni. Belső képzéseket szervez az intézmény, illetve más intézményeknek is segít a digitális ismeretek elsajátításában, hagyományteremtő célzattal szakmai napot rendeztek a munkaközösségek a tanév 1. felében, melyre a környék érdeklődő pedagógusait is meghívták.
A tanév első félévében a klasszikus oktatási-nevelési feladatok mellett ismét fel kellett állítani az új középiskolai struktúrát, meg kellett újítani az alapdokumentumokat, melyek megalkotásában a minőségügyi csoport és a munkaközösségek egyaránt részt vettek.

Szintén az első félév feladata, tevékenysége volt az iskola új munkaközösségének, az osztályfőnöki munkaközösségnek a felállítása, feladatok, programok kidolgozása. Mivel az utóbbi években ezen csoport nélkül tevékenykedtek az osztályfőnökök az összehangolt feladat megoldás kialakítása volt az elsődleges cél. Az iskola legnagyobb munkaközössége gyorsan hozzászokott az együttes munkához, rendhagyó módon tananyag - fejlesztésbe is fogott, osztályfőnöki órák tananyagát dolgozták ki digitális segédanyagokkal együtt. Ez a hatékony és tartalmas osztályfőnöki órák kialakításához teremtett az egész munkaközösség és diákság számára segítséget. Az osztályfőnöki munkaközösség a tantárgyi munkaközösség mellett hatékony munkát végzett a nevelési feladatok megoldásában, az iskolai versenyek, rendezvények lebonyolításában.
Az intézmény nagyon fontos feladatának tartotta az előző tanévben a volt és leendő partnereivel a kommunikáció megújítását, ezért számos rendezvényen, fórumon igyekezett nyitni mind a városi lakosság, mind a gazdasági szervezetek, mind a volt kollégák, mind a társintézmények irányában. A legsikeresebb rendezvények ezen a téren az önkormányzat támogató jóvoltából az ösztöndíjátadó ünnepség, megállapodás-kötés a Lorenz Shoe Group Kft-vel, ahol sokan láthatták a cipőipari képzés megújítására irányuló törekvéseket. Szintén a kapcsolatok ápolására, új és régi partnerek megtalálására irányult a Damjanich-nap rendezvénysorozata is, melyen szintén erősödtek a külső kapcsolatok.
A kapcsolattartás legfontosabb színterei a fogadó órák, szülői értekezletek és az igény szerinti családlátogatások. A szülők általában ezen alkalmakkor nyíltan és őszintén beszélnek a gyerekekkel kapcsolatos gondjaikról. A fogadó órák látogatottsága esetenként változó, de sokan reggelente vagy délután érdeklődnek a gyermekek magatartása és tanulmányai iránt. A fogadóórák tanári, igazgatói kezdeményezésre jönnek létre, az osztályfőnököknek kell markánsan irányítani ezeknek a találkozásoknak a létrejöttét.
A környezettanulmányok, a beszélgetések a család életéről, az esetleges problémák feltárása a családok egyre nehezebb anyagi helyzetét jelzik (egyre többen élnek albérletben, szociálisan nehéz körülmények között.). A családsegítőkkel hatékony a kapcsolatunk, azonnali információáramlással élünk.

Segítséget nyújt a Nevelési Tanácsadóval kötött kistérségi megállapodás, amely iskolapszichológusi ellátást biztosít heti 3 órában, felváltva az oktatási intézmények között. A szolgáltatásra igen nagy szükség van, ha lehetne intézményenként és hetente.

Az SNI-s és BTMN-es tanulók száma tovább nő, ebben a tanévben azonban igen hatékony fejlesztő munka alakult ki a középiskolában is, 2 óraadó gyógypedagógus segít a tanulási nehézséggel küzdő diákok tanulmányaiban. Mindkét kolléga jól felkészült, elkötelezett, diákbarát pedagógus, ennek köszönhetően csökkent a középiskolás korú diákok ellenállása a fejlesztőórákkal szemben. Nagy öröm, hogy szívesen járnak, érzik, hogy tanulmányaik megsegítését szolgálja ez a tanóra szervezési forma.

A Damjanich János Szakképző Iskola, Gimnázium és Kollégium dolgozói közössége az oktatáspolitikai változások, törvénykezési, jogszabályi átrendeződések ideje alatt is összetartón, energikusan végezte a tanévben a munkáját. A közvetlen oktatási nevelési feladatok mellett számos önként vállalt tevékenységben vett részt, bekapcsolódott a városi rendezvényekbe, szervezte a diákság életét, szabadidejét.
Nagyon fontos tevékenység az iskola életében a diákmozgalom segítése, a fiatalok szabadidejének tartalmas eltöltésébe való bekapcsolódás, segítés, irányítás. Ugyanígy kiemelten fontos tevékenységet végzett az ifjúságvédelmi felelős is, aki az osztályfőnökök, családsegítő szolgálatok, szülők, iskolavezetőség között nagyon jó érzékkel és szakmai tudással közvetített segítkezett. Az ifjúságvédelem koordinálásával valósul meg az iskolapszichológiai szolgálat iskolánkban, illetve az osztályfőnöki órák előadóinak szervezése is. A prevenció területén az ifjúságvédelmi felelős jól működik együtt mind a kollégákkal, mind a külső segítőkkel.
Az intézmény gazdálkodásáról
Az intézmény Martfű Város Önkormányzatának fenntartásában van, tervezhetően ennek a költségvetési évnek a végéig. A város önkormányzata magának érzi a középiskolát, mint minden intézményét. Az intézmények gazdálkodására a megfontoltság, takarékosság jellemző, sajnos az iskola épületének gyenge energetikai besorolása rengeteg energiát és ezzel együtt anyagi ráfordítást igényel.

Az épület állapota, állaga megkívánná a felújítást, sajnos ezt sok területen kellene megtenni, ami nagyon költséges. A nagyobb mértékű felújítás, korszerűsítés csak pályázatból valósulhat meg, az önkormányzattal együttműködve, felkészült az iskola, a fenntartó a pályázat beadására, előzetes tervek készültek a korszerűsítésre.

Az intézmény gazdálkodásához a közeljövőben hozzájárulhat a ………… pályázatból megvalósult napcellás beruházás energiatermelése, ennek tényleges eredménye azonban még nem látható.

A dologi kiadások csak tervezetten, nagyon racionálisan végiggondolva valósíthatók meg, hiszen a rezsiköltségek nagyarányúak a költségvetésben – ennek kifizetéséhez a többi területen is nagyon megfontoltan kell a dologi kiadásokat tervezni. A dologi kiadások tárgykörébe tartoznak a cipős tanműhely kialakításának költségei is, melyet igyekszünk minimálisra csökkenteni a régi gépek javításával, üzembe állításával, illet a még 2011-ben létező szakképzési hozzájárulás (SZAHÓ) ésszerű felhasználásával.

A karbantartásra is minimális pénzeszköz áll rendelkezésre, sajnos az épület állaga, kora és az időjárás nem tervezett kiadásokra kényszeríti az intézmény vezetését – tetőjavítás – beázás, ezeket igyekszünk a folyamatban lévő biztosítási díjakból fedezni.

Az intézmény költségvetésében meghatározó tétel a személyi kiadások. A 2011/2012-es tanév szervezése 2011. augusztusában nem sokkal a tanév kezdete előtt, de kellő alapossággal a tanévre tervezett tanári túlórákkal együttesen vált tervezhetővé. Sajnos a tanulólétszámok bizonytalansága, a törvényi szabályozás változása nehezíti a tényleges óraszámok meghatározását. Mindezek ellenére az önkormányzattal való rendszeres gazdasági és szakmai konzultáció lehetővé teszi, tette a személyi kiadások precíz tervezését.

A személyi kiadások a tervezett kötelező tanórai órákból adódó kiadásokat, kifizetéseket tartalmazzák. Sajnos – a magas túlóraszám és ebből adódó kifizetések miatt sem tervezett az intézmény vezetése korrepetálásokat, tanulószobát, szakköröket, noha a képzési profilunk, a tanulók felkészültsége szükségessé tenné a felzárkóztatást, tanulószobát.

Bevételi források több szegmensből tevődnek össze, az egyik legmarkánsabb bevétel a SZAHÓ, sajnos ennek igénybevételére a megszokott módon utoljára 2011-ben nyílt lehetőség. A 2012-es pénzügyi évtől a SZAHÓ elosztása központi elvek alapján érvényesül. Ebben a naptári évben még felhasználható a 2011-es SZAHÓ-befizetés. Ezeket a hozzájárulásokat csak és kizárólagosan a szakképzés fejlesztésére, megvalósulására lehet fordítani. Az idei évben központi helyen áll a cipős tanműhely beindítása, így a SZAHÓ-t erre a szakterületre irányítjuk. 

Bevételt képez az intézmény hasznosításából adódó terembérleti díj, mely elsősorban a tornaterem bérlésére korlátozódik. Ez a 2012-es évben  327.750,- Ft összeget jelent május 31-ig.
Az iskola kiemelt feladatai voltak a 2011/2012-es tanévben
· A duális képzés kísérleti jellegű bevezetése

· Szakmai- és közismereti keretprogram helyi igényekre alakítása mindhárom szakiskolai évfolyamon

· Felkészülés a duális képzés általános bevezetésére a következő tanévtől

· A tanított tárgyak tartalmi összevetése a Szakmai Vizsgakövetelményekkel
· A TÁMOP 3. 1. 4. pályázat fenntarthatóságának való megfelelés

· A kompetenciamérésekre való intenzív felkészülés

· Az érettségire épülő szakmák körének vizsgálata, /bevezetése?/

· Az informatikai szakmacsoportban érettségi utáni szakképzés lehetőségének vizsgálata

· Szakiskolában a könnyűipari képzés körének bővítése, cipészképzés
· Alapos beiskolázási „kampány”

· SNI-s, BTM-es tanulók szakszerű fejlesztése, jogszerű értékelése

· Tanuláshoz való viszony javítása

· Az idei tanévnél alacsonyabb arányú javítóvizsgás tanuló

· Minden partnerünkkel hatékony kommunikáció, együttműködés

· Belső számítógépes hálózatunk fejlesztése

· Az iskolai honlap folyamatos fejlesztése

· A duális képzés bevezetéséhez kapcsolódó eszközök beszerzése

Az iskola kiemelt feladatai a 2012/2013-as tanévben
· Az új nemzeti köznevelési törvény és szakképzési törvény kötelező elemeinek bevezetése

· 9. évfolyamon a mindennapos testnevelés megvalósítása

· A törvényi előírásokhoz kapcsolódó SZVK megismerése, szakmai elmélet és gyakorlati oktatásunk elemeinek kapcsolása az országos programokhoz

· Az új érettségi és szakmai vizsga követelményeinek megismerése, tanulókkal való megismertetése, és felkészítés a megváltozott vizsgakövetelményekhez

· Az iskola új alap- és kiegészítő dokumentumainak elkészítése, elfogadása

· A lehetőségekhez mérten felkészülés a fenntartóváltásra

· Az iskolai kommunikáció erősítése minden partnerünkkel

· Az új 3 éves szakképzés megvalósításához további külső partnerek keresése

· A cipőipari képzés szakszerű, folyamatos biztosítása, a tanműhely biztonságos működtetése

· A cipőipari késztermékek értékesítési körének, folyamatának kialakítása
· Módszertani kultúra fejlesztése

· A szakképzést előkészítő évfolyam hatékony, eredményes felkészítése, a Híd programokhoz közelítés

· Kompetenciák fejlesztése, hatékony felkészülés az éves mérésekre
Az intézmény kapcsolatai:

A Damjanich János Szakképző Iskola, Gimnázium és Kollégium értékteremtésének egyik alappillére a partnereivel való jó kapcsolat, jó kommunikáció megvalósítása.

Ebben a nevelési évben is törekedtünk a meglévő kapcsolat, jó kommunikáció megvalósítása, kiemelten az alábbi partnerekkel:

· József  Attila Általános Iskola

· Martfű Város Önkormányzata

· Városi Művelődési Ház és Könyvtár

· Játékvár Óvoda és Bölcsöde
· TISZK

· COOP Zrt Szolnok

· Tiszaföldvári COOP Zrt

· Lorenz Shoe Group Kft

· Triatlon Klub / Sportszervezetek

· Jász-Nagykun-Szolnok-megyei Kereskedelmi és Iparkamara

· Gyermekorvosi – orvosi – védőnői hálózat

· Családsegítők

· Wekerle Sándor alapkezelő

· Martfű Városban működő alapítványok

· MÁS, Martfűi Médiacsoport

· SILVER Alapfokú Művészeti Iskola

· A város civilszervezetei

· A városi, és térségi gazdálkodó szervezetek

Kiemelten ügyeltünk a partneri kapcsolatok ápolásában a szakmai szervezetekkel, gazdasági szervekkel való kapcsolatot.

Iskolai kezdeményezésre alakult meg a Szülői munkaközösség is. A következő tanévre vonatkozólag fontos feladat ennek a kapcsolatnak az ápolása, hatékonyabbá tétele.

Az intézmény rendezvényei, szabadidős programjai
	Iskolai
	Iskolai és városi
	Egyéb

	Damjanich szavalóverseny

Gólyabál 

Mikulás

Szalagavató bál

Valentin-napi vetélkedő

Egészség-nap

Diáknap

Damjanich-heti rendezvények

Iskola környéki szépítése, takarítása, kerítésfestés

Tisza part takarítása

Három hetes projekt a víz-ről

Vetélkedő a vízről

Szakmai nap

Damjanich-nap A Martfűi Középiskoláért Alapítvány közreműködésével
Kézműves foglalkozások

Bolond ballagás

Ballagás

Könyvtári felolvasó délután

Zenei vetélkedő

Ösztöndíj-átadó ünnepség

Megállapodás-kötés Perecsény gimnáziumával, testvériskola

Megállapodás-kötés a Lorenz Shoe Group KFt-vel, szakmai kapcsolat

Kirándulás Perecsénybe

Perecsényi delegáció fogadása

Osztálykirándulások

Énekkari kirándulás

Látogatás a Termál SPA-ban 6 osztály

SZKTV DÖNTŐ- kirándulás
	Ünnepi megemlékezések

Aradi vértanúk napja

December 8. – Damjanich születésnapja

Nemzeti ünnepeinkről (márc. 15, okt. 23.)

Nemzeti összetartozás napja

Városi szavalóversenyek

Karácsonyi műsor

Városi duatlon verseny

Utcai futóverseny

Tavaszi és őszi gyalogtúra

12 órás vetélkedő

A Föld órája

Papírgyűjtés

Filmklub


	Diákolimpiai rendezvények, (duatlon, triatlon)

Beiskolázási körutak
Tanexpó

Hajnóczy testvér kollégiumi kapcsolatok

Nyílt napok

Beiskolázási értekezletek, osztályfőnöki órák

Így komposztálj! Tisza park kft
Magyar Energia Hivatal előadása

TISZK előadások


Versenyek, vetélkedők eredményei
	V. Földtudományi Diákkonferencia
	Rékasi Ágnes 3. hely

	Miskolci Egyetem Oktatástechnológiai, módszertani előadás
	Borza Andrea

	SZKTV selejtező
	Farkas Dalma, Bede Zoltán, Székely Dávid 3/13.

	Tehetség és Szakma
	Farkas Dalma, Bede Zoltán, Székely Dávid- 3/13.

	Legügyesebb kollégium verseny Szolnok
7. hely
	Czikora Nóra, Laki Enikő, Nyerlucz Dániel, Tóth József Tamás

	Magyar Kultúra Napja- vetélkedő
	Teljes kollégium

	Rákócziújfalu-Lovas SE helyi versenye díjugratás
	3. hely Karászek Zsuzsanna Zsófia



	„Kengyel-futás” Skanderbajnokság
	2. hely Czeitler Zoltán

	Diáknapi Focibajnokság

	Székely Dávid, Nagy Zsolt, Gál István, Varga Máté

	Diáknapi kerékpáros verseny
	1. hely Gugolya Gergő

	Diáknapi erősember verseny
	1. hely Nyerlucz Dániel

	Fogathajtó emlékverseny
	Magyar Mário

	Országos Megyei Szépíró Verseny
	1. hely Vereb Krisztina Cintia

	DIA-MOND 4. országos kompetencia alapú műveltségi verseny
	5. hely Kovács István, Török Dalma, Mátrai Olívia Fanni

	Zenei vetélkedő
	Bak Ágnes, Kreszadló Krisztina

	Liszt vetélkedő
	Szöllősi Éva, Kispál Vivien, Ubora Judit

	német megyei iskolai forduló
	Nagy Mirandella, Laki Enikő

	Damjanich szavaló verseny
	1. hely Földi Dominika

	Szép magyar   beszéd verseny
	1. hely Hegedűs Tamás

	Városi Szavalóverseny
	1. hely Földi Dominika

Ónodi Zoltán, Magyar Edina

	Megyei szép magyar beszéd verseny
	Hegedűs Tamás,  Bíró Kata

	Szép Ernő szavaló verseny
	Földi Dominika, Hegedűs Tamás, Kecskés Richárd

	SZKTV élelmiszer- és vegyiáru eladó
	Országos 2. hely Durda János

	SZKTV előselejtező
	Mészáros Hajnalka, Bodó Anikó


A beszámolót az intézmény tantestülete 2012. június 15-én megtárgyalta, elfogadta és elfogadásra javasolja.
Martfű, 2012. június 15.
Molnár Aranka

